

REPUBLIKA HRVATSKA
VUKOVARSKO-SRIJEMSKA ŽUPANIJA

JEDINSTVENI UPRAVNI ODJEL

OPĆINA VOĐINCI

KLASA: 112-01/25-01/1

URBROJ: 2196-30-03/01-25-01

Vođinci, 18.07.2025.

Na temelju članka 19., 28. i 29. Zakona o službenicima i namještenicima u lokalnoj i područnoj (regionalnoj) samoupravi (Narodne novine broj 86/08, 61/11, 04/18, 112/19 i 17/25 - u daljnjem tekstu: Zakon) pročelnica Jedinstvenog upravnog odjela Općine Vođinci raspisuje

 **OGLAS**

**za prijam u službu na određeno vrijeme**

- referent-koordinator na EU projektu-1 izvršitelj/izvršiteljica na određeno vrijeme uz obvezni probni rad u trajanju od 2 mjeseca

 Posebni uvjeti:

* završena srednja ekonomska škola ili gimnazija
* najmanje jedna godina radnog iskustva na odgovarajućim poslovima,
* položen državni ispit,
* poznavanje rada na računalu.

Osoba se prima na određeno vrijeme radi potrebe rada na aktivnostima vezanim uz upravljanje projektom koji se financira iz programa Europske unije za vrijeme trajanja projekta.

Pored navedenih uvjeta kandidati trebaju ispunjavati i opće uvjete za prijam u službu iz članka 12. Zakona. U službu ne može biti primljena osoba za čiji prijam postoje zapreke iz članka 15. i 16. Zakona.

Natjecati se mogu i osobe koje nemaju položen državni ispit pod uvjetom da ga polože u skladu sa Zakonom.

Radnim iskustvom na odgovarajućim poslovima podrazumijeva se radno iskustvo (radno iskustvo, samostalno obavljanje profesionalne djelatnosti ili obavljanje poslova u međunarodnim organizacijama) ostvareno na poslovima navedenog stupnja obrazovanja (stručne spreme) i struke.

Na oglas se mogu ravnopravno prijaviti osobe oba spola, a izrazi koji se koriste u ovom oglasu za osobe u muškom rodu uporabljeni su neutralno i odnose se na muške i ženske osobe.

Služba se zasniva na određeno vrijeme uz obvezni probni rad u trajanju od 2 mjeseca.

Uz prijavu na oglas kandidati su dužni priložiti:

* životopis
* dokaz o hrvatskom državljanstvu (presliku osobne iskaznice, putovnice ili domovnice)
* dokaz o odgovarajućem stupnju obrazovanja, stručnoj spremi (preslika diplome)
* dokaz o dosadašnjem radnom iskustvu (preslika elektroničkog zapisa o podacima evidentiranim u bazi podataka Hrvatskog zavoda za mirovinsko osiguranje ili potvrda poslodavca o zaposlenju iz koje je vidljiva vrsta poslova koju je osoba obavljala i duljina trajanja radnog odnosa, preslika ugovora o radu i sl.)
* uvjerenje nadležnog suda da se protiv kandidata ne vodi kazneni postupak (ne starije od 6 mjeseci)
* dokaz da kandidat poznaje rad na računalu (svjedodžba, potvrda ili vlastoručno potpisana izjava)
* izvornik vlastoručno potpisane izjave da za prijam u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 04/18, 112/19 i 17/25).
* presliku dokaza o položenom državnom stručnom ispitu odgovarajuće razine, ako ga je podnositelj prijave položio.

Izabrani kandidat obvezan je na zahtjev poslodavca dostaviti original dokumentaciju ili omogućiti uvid u istu.

Kandidat može ostvariti pravo prednosti prilikom zapošljavanja, sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17, 98/19 i 84/21- u nastavku teksta: Zakon o hrvatskim braniteljima), članku 48. f Zakona o zaštiti vojnih i civilnih invalida rata (Narodne novine br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13, 152/14, 39/18 i 32/20- u nastavku teksta: Zakon o profesionalnoj rehabilitaciji) i članku 22. Ustavnog zakona o pravima nacionalnih manjina (Narodne novine br. 155/02, 47/10, 80/101, 93/11- u nastavku teksta: Ustavni zakon) i dužan je u prijavi na oglas pozvati se na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prilikom zapošljavanja sukladno članku 101. Zakona o hrvatskim braniteljima, uz prijavu na oglas dužan je dostaviti, osim dokaza o ispunjavanju traženih uvjeta i dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima, dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidat koji se poziva na pravo prednosti prilikom zapošljavanja sukladno članku 9. Zakona o profesionalnoj rehabilitaciji uz prijavu na oglas dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat koji se poziva na pravo prednosti prilikom zapošljavanja sukladno članku 22. ustavnog zakona uz prijavu na oglas, osim dokaza o ispunjavanju traženih uvjeta, nije dužan dokazivati svoj status pripadnika nacionalne manjine.

U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (Narodne novine br. 42/18) prijavom na oglas osoba daje privolu za prikupljanje i obradu podataka iz natječajne dokumentacije, a sve u svrhu provedbe oglasa za prijem u službu.

Podnositelj prijave koji ostvaruje pravo prednosti pri zapošljavanju prema posebnim propisima dužan je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima.

Uz prijavu na oglas podnositelj prijave koji se poziva na pravo prednosti dužan je u prijavi na oglas priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu kojim se dokazuje postojanje prava prednosti na koji se poziva.

Nepravodobne i nepotpune prijave na oglas neće se razmatrati, a osobe koje podnesu takve prijave neće se smatrati kandidatima prijavljenim na ovaj oglas.

Kandidati koji ne ispunjavaju formalne uvjete iz oglasa o tome će biti obaviješteni pisano.

Urednom prijavom smatra se prijava koja sadržava sve podatke i priloge navedene u oglasu. Za kandidate prijavljene na oglas čije su prijave uredne i koji ispunjavaju formalne uvjete provest će se provjera znanja i sposobnosti putem pisanog testiranja te intervjua. Ako kandidat ne pristupi testiranju smatra se da je povukao prijavu.

Podaci o vremenu održavanja prethodne provjere znanja i sposobnosti kandidata objavit će se na web stranici Općine Vođinci, www.vodjinci.hr najmanje pet (5) dana prije održavanja provjere.

Na službenoj web-stranici Općine Vođinci, www.vodjinci.hr objavljen je opis poslova, te podaci o plaći radnog mjesta koje se popunjava.

Prijave na oglas s dokazima o ispunjavanju uvjeta, dostavljaju se na adresu: **Općina Vođinci, J.J.Strossmayera 198, Vođinci, u roku od 8 dana od objave oglasa, s naznakom: „NE OTVARAJ – oglas za prijam u službu referenta-koordinatora na EU projektu“.**

O rezultatima ovoga oglasa kandidati će biti obaviješteni u zakonskom roku.

Nakon raspisanog oglasa ne mora se izvršiti izbor i u tom slučaju se donosi Odluka o poništenju oglasa. Odluka o poništenju dostavlja se svim kandidatima prijavljenim na oglas. Protiv Odluke o poništenju oglasa nije dopušteno podnošenje pravnih lijekova.

Odluka o poništenju oglasa donosi se i u slučaju kada se na oglas ne prijavi niti jedan kandidat.

 Pročelnica

 Ružica Šuker